দু'শো চৌদ্দ বছরের প্রসূত সন্তান স্বাধীনতা

স্বাধীনতা,

তোমাকে নিয়ে কান্নার কষ্টের

গবেষণার শেষ নেই আর।

তুমি তো দু'শো চৌদ্দ বছরের প্রুসূত সন্তান

প্রিয় স্বাধীনতা,

তুমি তো জান না

তোমার মা অন্তসত্বা হয়েছিল

সেই কবে ১৭৫৭ এর 23 জুন

আর তোমার জন্ম ১৯৭১ এর ২৬শে মার্চ।

প্রিয় স্বাধীনতা,

আমিও জানি না

পৃথিবী কোন মা এত দীর্ঘ সময়

অন্তসত্ত্বা থেকেছে কিনা।

প্রিয় স্বাধীনতা,

তুমি তো দেখনি

দু'শো চৌদ্দটা বছর

কেমন জীবন কেটেছে তোমার মা"র।

তোমার জন্য কত-গুলি, বোমা

গিলে ফেলেছে অনায়াসে,

চোখ বুজে কত লাশের

কবর দিয়েছে বুকে।

বীভৎস শরীরের পঁচা গন্ধ

নিয়েছে শুকে যেখানে-সেখানে।

প্রিয় স্বাধীনতা,

তোমার মায়ের বুকে

কত লাঞ্ছিত নারীর আত্মহুতি,

কত ধর্ষিত বোনের চিৎকারে আকাশ নীল।

কত স্বজন হারা বিবাগী আকুল।

প্রিয় স্বাধীনতা,

তুমি তো জান না

কত কষ্টে-

কত রক্তের বন্যায় ভেসে ভেসে

পেয়েছি তোমাকে।